Diari Oficial de la Generalitat Valenciana


Sumari del DOGV 4388, del 28-11-2002 (2002/12537)

RESOLUCIÓ de 12 de novembre de 2002, del director general de Personal de la Conselleria de Cultura i Educació, per la qual se cita els participants en el concurs de trasllats de funcionaris docents, convocat per Orde d'11 de desembre de 1991, a fi de donar execució a les sentències 1.241/1994, 570/1996 i 703/1996 de la Sala Contenciosa Administrativa del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4388

Data del DOGV
:   28-11-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/12253


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 12 de novembre de 2002, del director general de Personal de la Conselleria de Cultura i Educació, per la qual se cita els participants en el concurs de trasllats de funcionaris docents, convocat per Orde d'11 de desembre de 1991, a fi de donar execució a les sentències 1.241/1994, 570/1996 i 703/1996 de la Sala Contenciosa Administrativa del Tribunal Superior de Justícia de la Comunitat Valenciana. [2002/X12716]
  
Per Orde d'11 de desembre de 1991 (DOGV de 18 de desembre) es va convocar concurs de trasllats de funcionaris docents, entre altres, del cos de professors d'Ensenyament Secundari, en compliment i d'acord amb l'Orde de 4 de desembre de 1991, del Ministeri d'Educació i Ciència (BOE de 12 de desembre).
  
El dit concurs va ser resolt per Orde de 20 de juliol de 1992, de la Conselleria de Cultura, Educació i Ciència (DOGV de 31 de juliol).
  
Les sentències 1.241/1994, 570/1996 i 703/1996, de la Sala Contenciosa Administrativa del Tribunal Superior de Justícia de la Comunitat Valenciana, anul·len l'Orde de 20 de juliol de 1992, de la Conselleria de Cultura, Educació i Ciència, per la qual es resol amb caràcter definitiu el concurs de trasllats de funcionaris docents del curs acadèmic 1991/1992.
  
Dites sentències limiten els efectes al cos de professors d'Ensenyament Secundari i a l'aplicació dels apartats 1.2 i 2.4 del barem de l'Orde d'11 de desembre de 1991.
  
En la Sentència 1.241/1994 s'anul·la per ser contrària a dret l'aplicació dels apartats 1.2 i 2.4 del barem de l'Orde d'11 de desembre de 1991, i es declara que l'antiguitat com a catedràtics de Batxillerat dels funcionaris procedents dels centres d'Ensenyaments Integrats s'ha de començar a computar des que es van integrar en el cos de catedràtics, adquirint tal condició i tenint en compte els servicis efectivament prestats des de llavors i que la permanència ininterrompuda d'estos funcionaris en el centre des del qual sol·liciten plaça amb destinació definitiva s'ha de començar a comptar des que van ser adscrits amb caràcter definitiu en un centre d'Ensenyament Secundari.
  
En la Sentència 570/1996 s'anul·la per ser contrària a dret l'aplicació de l'apartat 1.2 del barem, i interpreta tal apartat del barem en el sentit que l'antiguitat i servicis prestats com a catedràtics de Batxillerat dels funcionaris procedents dels CEIS s'ha de computar des de la seua integració en el cos de catedràtics.
  
En la Sentència 703/1996 s'anul·la per ser contrària a dret la puntuació de determinats participants en l'apartat 1.2 del barem.
  
En virtut d'això, i a fi d'executar les sentències 1.241/1994, 570/1996 i 703/1996, de la Sala Contenciosa Administrativa del Tribunal Superior de Justícia de la Comunitat Valenciana, resolc:
  
Primer. Citar els funcionaris docents del cos de professors d'Ensenyament Secundari participants en el concurs general de trasllats convocat per Orde d'11 de desembre de 1991 que afectats per l'adjudicació realitzada per Orde de 20 de juliol de 1992 puguen ser beneficiaris de l'execució de les sentències 1.241/1994, 570/1996 i 703/1996.
  
Segon. Els afectats hauran de manifestar-ho en instància que s'ajustarà al model que s'adjunta com a annex.
  
El termini per a presentar estes instàncies serà d'un mes des de la publicació d'esta resolució en el Diari Oficial de la Generalitat Valenciana.